b"\n_START_ARTICLE_\nDisacaridasa\n_START_PARAGRAPH_\nLes disacaridases s\xc3\xb3n hidrolases glicos\xc3\xaddiques, enzims que trenquen els disac\xc3\xa0rids (un cert tipus de sucres) en els monosac\xc3\xa0rids (sucres m\xc3\xa9s simples) que el formen. En el cos hum\xc3\xa0 es troben a les vellositats de l'intest\xc3\xad prim. S\xc3\xb3n necess\xc3\xa0ries per a l'assimilaci\xc3\xb3 completa de quasi tots els carbohidrats presents en aliments i begudes, a part de glucosa i fructosa lliures. Els enzims escindeixen disac\xc3\xa0rids com la sacarosa, maltosa i lactosa en els seus components monosac\xc3\xa0rids.\n_START_SECTION_\nHidr\xc3\xb2lisi\n_START_PARAGRAPH_\nLa hidr\xc3\xb2lisi dels disac\xc3\xa0rids \xc3\xa9s r\xc3\xa0pida i no sembla ser el pas limitador de la taxa d'absorci\xc3\xb3 de sucres, excepte per la lactosa. D'aquesta manera, la concentraci\xc3\xb3 mesurada de l'activitat enzim\xc3\xa0tica t\xc3\xa9 una relaci\xc3\xb3 estreta amb la taxa d'absorci\xc3\xb3 del sucre en individus normals capa\xc3\xa7os d'absorbir la lactosa.\n_START_SECTION_\nDefici\xc3\xa8ncia en disacaridases\n_START_PARAGRAPH_\nLa defici\xc3\xa8ncia de les disacaridases provoca la intoler\xc3\xa0ncia als carbohidrats indu\xc3\xafda per la fermentaci\xc3\xb3 bacteriana dels sucres no digerits que s\xc3\xb3n alliberats al c\xc3\xb2lon. Al cap d'una hora de la ingesti\xc3\xb3 d'aliments que contenen aquests sucres, amb una defici\xc3\xa8ncia de disacaridases, ja es tenen s\xc3\xadmptomes. _NEWLINE_La causa m\xc3\xa9s comuna de la defici\xc3\xa8ncia de les disacaridases \xc3\xa9s la intoler\xc3\xa0ncia a la lactosa._NEWLINE_Les defici\xc3\xa8ncies en la funci\xc3\xb3 de les disacaridases a conseq\xc3\xbc\xc3\xa8ncia de mutacions gen\xc3\xa8tiques o a conseq\xc3\xbc\xc3\xa8ncia de patologies d'\xc3\xb2rgans estan associades amb una mala digesti\xc3\xb3 de carbohidrats i s\xc3\xadmptomes d'intoler\xc3\xa0ncia gastrointestinal com ara diarrea, flatul\xc3\xa8ncia i dolor abdominal."